rejauldu/bengali-wikipedia huggingface dataset:
একই নামের অন্যান্য ব্যক্তিবর্গের জন্য দেখুন আবদুল হক।  আবদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না" | তারিখ: ২৪-০৯-২০১২   জন্ম ও শিক্ষাজীবন  আবদুল হকের পৈতৃক বাড়ি হবিগঞ্জ জেলার চুনারুঘাট উপজেলার (ডাক মিরাশি) শাহপুর গ্রামে। তার বাবার নাম সোনা মিয়া এবং মায়ের নাম আফসান বিবি। তার স্ত্রীর নাম সুকেরা খাতুন। তাঁদের তিন ছেলে ও চার মেয়ে।   কর্মজীবন  আবদুল হক অষ্টম শ্রেণী পর্যন্ত পড়াশোনা করার পর ১৯৭১ সালে কৃষিকাজসহ অনিয়মিত নানা কাজে যুক্ত ছিলেন। মুক্তিযুদ্ধ শুরু হলে এপ্রিল মাসে প্রতিরোধ যুদ্ধরত চতুর্থ ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। মে মাসে প্রশিক্ষণ নেন। পরে তাকে নিয়মিত মুক্তিবাহিনীর নবগঠিত নবম ইস্ট বেঙ্গল রেজিমেন্টে অন্তর্ভুক্ত করা হয়। ২ নম্বর সেক্টরে তিনি বেশ কয়েকটি যুদ্ধে অংশ নেন।   মুক্তিযুদ্ধে ভূমিকা  ১৯৭১ সালের অক্টোবর মাসের মাঝামাঝি। আবদুল হকসহ এক দল মুক্তিযোদ্ধা সমবেত হন সীমান্তে। তাঁদের লক্ষ্য পাকিস্তান সেনাবাহিনীর কসবা প্রতিরক্ষা অবস্থানে আক্রমণ করা। ব্রাহ্মণবাড়িয়া জেলার অন্তর্গত কসবা ভারত-বাংলাদেশ সীমান্তে। এর পূর্ব পাশে ভারতের ত্রিপুরা রাজ্য। মুক্তিযোদ্ধাদের এই আক্রমণ ছিল ভিন্ন ধরনের। প্রায় এক ব্যাটালিয়ন শক্তির মুক্তিযোদ্ধা প্রথমে সমবেত হন কসবাসংলগ্ন লাতুমুড়ার সামনে। তারা সেখানে সমবেত হয়ে পাকিস্তান সেনাবাহিনীর মনোযোগ আকর্ষণের জন্য গোলাগুলি ও ছোটোখাটো যুদ্ধের মহড়া প্রদর্শন করেন। প্রকৃতপক্ষে তাঁদের এই কর্মকাণ্ড ছিল পাকিস্তান সেনাবাহিনীকে ধোঁকা দেওয়া এবং মনোযোগ আকর্ষণের জন্য। মুক্তিযোদ্ধারা সফলতার সঙ্গেই পাকিস্তানিদের মনোযোগ আকর্ষণ করেন। এরপর পাকিস্তানিরা সেদিকে কেন্দ্রীভূত হয়ে তাঁদের ওপর আক্রমণ চালানোর প্রস্তুতি নেয়। এর মধ্যে পাকিস্তানি গোয়েন্দাদের সতর্ক চোখ ফাঁকি দিয়ে আবদুল হকসহ মুক্তিযোদ্ধাদের একাংশ (দুই কোম্পানি) রাতের অন্ধকারে আলাদা স্থানে অবস্থান নেয়। ২২ অক্টোবর ভোরে আগের স্থানে সমবেত হওয়া মুক্তিযোদ্ধাদের অবস্থান থেকে প্রথম আক্রমণ পরিচালিত হয়। পাকিস্তানিরা সর্বশক্তি দিয়ে আক্রমণ প্রতিরোধ শুরু করে। এই সুযোগে নতুন স্থানে সমবেত আবদুল হকরা পেছন দিক থেকে ঝোড়ো গতির আক্রমণ চালান। বিস্মিত পাকিস্তানিরা এমন আক্রমণ আশা করেনি। মুক্তিযোদ্ধাদের আক্রমণ প্রতিরোধে তারা ব্যর্থ হয় এবং কিছুটা পশ্চাদপসরণ করে। পরে পাকিস্তানিরা পুনরায় সংগঠিত হয়ে পাল্টা আক্রমণ চালায়। মুখোমুখি যুদ্ধ চলতে থাকে। আবদুল হক ও তার সহযোদ্ধারা বিপুল বিক্রমে যুদ্ধ করেন। তাঁদের সাহসিকতায় পাকিস্তানি সেনারা হতোদ্যম হয়ে পড়ে। একপর্যায়ে তারা পিছে হটতে শুরু করে। তখন মুক্তিযোদ্ধারা তাদের ওপর আরও চড়াও হন। দুই পক্ষে প্রায় হাতাহাতি যুদ্ধ শুরু হয়ে যায়। এই সময় হঠাৎ পাকিস্তানি সেনাদের ছোড়া গুলিতে আহত হন আবদুল হক। আহত হয়েও তিনি যুদ্ধ অব্যাহত রাখেন। কিন্তু কিছুক্ষণের মধ্যেই অতিরিক্ত রক্তক্ষরণে তিনি নিস্তেজ হয়ে মাটিতে ঢলে পড়েন। সহযোদ্ধারা তাকে দ্রুত উদ্ধার করে ফিল্ড চিকিৎসাকেন্দ্রে পাঠান। পরে তার চিকিৎসা হয় আগরতলার জিবি হাসপাতালে। সেদিন প্রায় তিন ঘণ্টা যুদ্ধ হয়। শেষ পর্যন্ত পাকিস্তানিরা ব্যাপক ক্ষয়ক্ষতি স্বীকার করে সেখান থেকে পালিয়ে যায়। ২৬ জন পাকিস্তানি সেনা নিহত ও ১৮ জন আহত হয়। ১১টি এলএমজি, একটি পিস্তল, গ্রেনেডসহ নানা ধরনের অস্ত্রশস্ত্র মুক্তিযোদ্ধাদের হস্তগত হয়। বিরাট এলাকা মুক্তিযোদ্ধাদের দখলে আসে। মুক্তিযোদ্ধাদের পক্ষে আবদুল হকসহ কয়েকজন আহত হন।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি
thumb|হামবুর্গের স্যাটেলাইট চিত্র ,হামবুর্গের বন্দর এলবে নদীটির দক্ষিণ তীর বরাবর প্রসারিত এবং বিভিন্ন শাখাগুলি বিভিন্ন প্রাকৃতিক নদীগুলোতে জুড়ে রয়েছে। thumb|ল্যান্ডফোনব্রুকেন (জেটেস), সেন্ট পাউলি  হামবুর্গের বন্দর (জার্মান: হ্যামবার্গার হাফেন) জার্মানির হামবুর্গ শহরে এলবে নদীর তীরবর্তী একটি সমুদ্র বন্দর।  বন্দরটি উত্তর সাগরে নদীটির মহোনা থেকে ১১০ কিলোমিটার অভ্যান্তরে অবস্থিত।  বন্দরটি জার্মানির গেটওয়ে টু দ্য ওয়ার্ল্ড (টর জুর ওয়েল্ট) নামে অভিহিত হয় এবং এটি রাষ্ট্রের বৃহত্তম বন্দর। টিইইউ পরিবহনের পরিসংখ্যান অনুযায়ী, হামবুর্গ ইউরোপের তৃতীয় ব্যস্ততম বন্দর (রটারডাম ও এন্টওয়ার্পের পরে) এবং বিশ্বের মধ্যে ১৫তম বৃহৎ বন্দর। হামবুর্গের বন্দরের মাধ্যমে ২০১৪ সালে ৯.৭৩ মিলিয়ন টিইইউ  (কুড়ি-ফুট সমতুল্য ধারক) পরিচালিত হয়।  বন্দরটি ৭৩.৯৯ বর্গকিমি (৬৪.৮০ বর্গকিমি ব্যবহারযোগ্য) এলাকা জুড়ে বিস্তৃত, এর মধ্যে ৪৩.৩১ বর্গকিমি (৩৪.১২ বর্গকিমি) স্থলভূমি দ্বারা গঠিত। এলচে নদীর শাখাসমূহ স্বাভাবিকভাবে গুদামজাতকরণ ও ট্রান্সশিপমেন্ট সুযোগ-সুবিধা সহ পোর্ট কমপ্লেক্সের জন্য একটি আদর্শ স্থান তৈরি করেছে। এই বিস্তৃত মুক্ত বন্দরটি জার্মান শুল্ক ইউনিয়নে হামবুর্গের যোগদানের পরে প্রতিষ্ঠিত হয়।  টার্মিনাল বন্দর পরিচালক/প্রশাসক  ধরন  বার্থ সংখ্যা জাহাজঘাটার দৈর্ঘ্য জাহাজঘাটা ক্রেনের সংখ্যা আয়তন (হেক্টর)  ধারণ সক্ষমতা (হাজার টিইইউ)ইউরোগেট কন্টেইনার টার্মিনাল হামবুর্গ (সিটিএইচ)  ইউরোগেট  কন্টেইনার  ৬  ২,০৫০ মিটার  ২১  ১৪০  ২,৯০০ কনটেইনার টার্মিনাল এলটেনওয়ার্ডার (সিটিএ)  এইচএলএল  কন্টেইনার  ৪  ১,৪০০ মিটার  ২৬  ১১০  > ৩,০০০ কন্টেইনার টার্মিনাল বুরকারডকাই  (সিটিবি)  এইচএলএল  কন্টেইনার  ৮  ২,৮৫০ মিটার  ২২  ১৪০  ৫,২০০ কন্টেইনার টার্মিনাল টোল্লেরোট (সিটিটি)  এইচএলএল  কন্টেইনার  ৪  ১,২৪০ মিটার  ১২  ৪০  ৯৫০ Buss Hansa Terminal    বহু-উদ্দেশ্যপূর্ণ    ৮৪০ মিটার  ৯  ৩০  Buss Ross Terminal    বহু-উদ্দেশ্যপূর্ণ    ২৩০ মিটার  ১    Rhenus Midgard Hamburg  রেনাস মিডগার্ড হামবুর্গ জিএমবিএইচ  বহু-উদ্দেশ্যপূর্ণ  ৩   ৫০০ মিটার  ২    জি.টি.এইচ. গেটেরাইড টার্মিনাল হামবুর্গ  গেটেরাইড এজি  বাল্ক পণ্য  ১  ২৭০ মিটার      কালিকাই  কে + এস ট্রান্সপোর্ট জিএমবিএইচ বাল্ক পণ্য          Louis Hagel  Louis Hagel GmbH & Co. KG  বাল্ক পণ্য  ২  ৩০০ মিটার  1  Steinweg    বাল্ক পণ্য    ১,১৫০ মিটার  ৪    ২৫০ Buss Hansa Terminal    তরল পণ্য    ৮৪০ মিটার      Elbe Mineralölwerke  Royal Dutch Shell  তরল পণ্য          ৮/জাহাজভোপাক টার্মিনাল হামবুর্গ  ভোপাক  তরল পণ্য    ৮৪০ মিটার  ৯  ৭,২০,০০০ cbm  ৫,০০০ হামবুর্গ ক্রুজ সেন্টার আল্টোনা   যাত্রী  ১  ৩২৬ মিটার     হামবুর্গ ক্রুজ সেন্টার হাফেনসিটি   যাত্রী  ২  ৩৪৫ মিটার     হামবুর্গ ক্রুজ সেন্টার স্টেইনওয়ার্ডার   যাত্রী  ১  ৩৩০ মিটার     থাম্ব|1008x1008পিক্সেল|ডকল্যান্ড হামবার্গের উপর থেকে দেখা হ্যামবার্গ বন্দরের মনোরম দৃশ্য  তথ্যসূত্র  বিষয়শ্রেণী:বন্দর ও পোতাশ্রয় বিষয়শ্রেণী:জার্মানির বন্দর ও পোতাশ্রয় বিষয়শ্রেণী:উত্তর সাগরের বন্দর
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ০৭:৫৫, ২৭ সেপ্টেম্বর ২০১৯ (ইউটিসি) রানু মন্ডল   – (অপসারণের প্রস্তাবনা দেখুনলগ দেখুন) () WP:GNG এবং WP:NMUSIC এ শর্ত পূরনে ব্যর্থ। স্পষ্টতই, তিনি সোশ্যাল মিডিয়ার কারণে এখন ভারতের ইন্টারনেট সেন্সেশন তবে এর অর্থ এই নয় যে তিনি উল্লেখযোগ্যতার নীতিমালার শর্ত পূরনে উর্ত্তীণ হয়েছেন। তাছাড়া তিনি কেবলমাত্র তেরি মেরি নামের একটিই গান গেয়েছেন। তার নিবন্ধ সৃষ্টির ক্ষেত্রে এটি খুব তারাতারি। যেকোন সংগীত প্রতিযোগিতা বা পুরষ্কার জিততে তার জন্য কিছু সময়ের অপেক্ষা করা যাক। Shahidul Hasan Roman (আলাপ) ১৮:১৩, ১৯ সেপ্টেম্বর ২০১৯ (ইউটিসি)   অপসারণে , উনি এখনও গানের জন্য কোন পুরস্কার পান নি। তাছাড়া উনার হিমেশ রেশামিয়ার সাথে গাওয়া দ্বৈত গান তেরি মেরি কাহানি ইউটিউব ট্রেন্ডিংয়ে তিন নাম্বারে থাকলেও তা একক গান নয় বিধায় উল্লেখযোগ্য চলচ্চিত্রে গান গাওয়া ও গানটি টপ চার্টে সত্ত্বেও তার নিবন্ধটি অপসারণ করা উচিত।--S. M. Nazmus Shakib (আলাপ) ১৮:৩০, ১৯ সেপ্টেম্বর ২০১৯ (ইউটিসি)  অপসারণে , উইকিপিডিয়া:অতি শীঘ্রই, একক ইভেন্টের কারণে WP:BLP1E. --নেহাল(আলাপ) ২৩:১২, ২০ সেপ্টেম্বর ২০১৯ (ইউটিসি)  অপসারণে , এই ভুলটা আমাদের প্রায়ই হয় যে সামাজিক যোগাযোগ মাধ্যমে বিখ্যাত হলেই তাকে বিশ্বকোষীয় ভাবে গুরুত্বূর্ণ মনে করে বসি Mmrsafy (আলাপ) ০০:৪০, ২১ সেপ্টেম্বর ২০১৯ (ইউটিসি)  উইকিপিডিয়া:অতি শীঘ্রই, WP:GNG এবং WP:NMUSIC কোনটিতে উল্লেখগ্যতার মাপকাঠিতে উর্ত্তীর্ণ নয়। সুতরাং অপসারনে একমত পোষন করছি। — মাসুম ইবনে মুসা  কথোপকথন ০০:৫৭, ২১ সেপ্টেম্বর ২০১৯ (ইউটিসি) অপসারণে । --IqbalHossain (আলাপ) ১৫:৪৭, ২৬ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মাগুরা নামে বাংলাদেশে একটি শহর রয়েছে। এছাড়াও মাগুরা দ্বারা যা কিছু বোঝানো হতে পারে:   মাগুরা জেলা, বাংলাদেশের খুলনা বিভাগের একটি জেলা।  মাগুরা সদর উপজেলা, মাগুরা জেলার একটি উপজেলা।  মাগুরা পৌরসভা, মাগুরা শহরের শাসক স্থানীয় সরকার সংস্থা।  মাগুরা-১, মাগুরা জেলায় অবস্থিত জাতীয় সংসদের ৯১নং আসন।   মাগুরা-২, মাগুরা জেলায় অবস্থিত জাতীয় সংসদের ৯২নং আসন।  মাগুরা পলিটেকনিক ইনস্টিটিউট, বাংলাদেশের দক্ষিণাঞ্চলীয় জেলার একটি আধুনিক এবং বৃহত্তম পলিটেকনিক ইনস্টিটিউট।   মাগুরা সরকারি উচ্চ বিদ্যালয়, মাগুরা জেলার একটি শিক্ষা প্রতিষ্ঠান।  সরকারি হোসেন শহীদ সোহরাওয়ার্দী কলেজ, মাগুরা  মাগুরা ইউনিয়ন  মাগুরা ইউনিয়ন, কিশোরগঞ্জ;  রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন।  মাগুরা ইউনিয়ন, ঝিকরগাছা; খুলনা বিভাগের যশোর জেলার অন্তর্গত ঝিকরগাছা উপজেলার একটি ইউনিয়ন।   মাগুরা ইউনিয়ন, তালা; খুলনা বিভাগের সাতক্ষীরা জেলার তালা উপজেলার অন্তর্গত একটি ইউনিয়ন।  মাগুরা ইউনিয়ন, পঞ্চগড় সদর; (পঞ্চগড় জেলা)  মাগুরা মেডিকেল কলেজ  মাগুরা পল্লী বিদ্যুৎ সমিতি মাগুরা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি।  বীর মুক্তিযোদ্ধা আছাদুজ্জামান স্টেডিয়াম (মাগুরা স্টেডিয়াম)  মাগুরা সরকারি বালিকা উচ্চ বিদ্যালয়, বাংলাদেশের মাগুরা জেলার একটি মাধ্যমিক শিক্ষা প্রতিষ্ঠান।  মাগুরা জেলার ইউনিয়ন পরিষদসমূহ  মাগুরা টেকনিক্যাল স্কুল ও কলেজ
ওবায়দুর রহমান নবাব (জন্ম: ১৮ ডিসেম্বর ১৯৯৮; ওবায়দুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব শেখ জামালের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৬–১৭ মৌসুমে, মাত্র ১৮ বছর বয়সে, কাতারি ফুটবল ক্লাব এস্পায়ার অ্যাকাডেমির যুব পর্যায়ের হয়ে খেলার মাধ্যমে নবাব ফুটবল জগতে প্রবেশ করেছেন এবং পরবর্তীকালে আল দুহাইলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, কাতারি ক্লাব আল দুহাইলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল দুহাইলের হয়ে এক মৌসুমে মাত্র ১ ম্যাচে অংশগ্রহণ করার পর ২০২১–২২ মৌসুমে তিনি বাংলাদেশী ক্লাব বসুন্ধরা কিংসে যোগদান করেছেন। বসুন্ধরা কিংসে এক মৌসুম অতিবাহিত করার পর আরেক বাংলাদেশী ক্লাব মুক্তিযোদ্ধা সংসদে ধারে যোগদান করেছেন, যেখানে তিনি সকল প্রতিযোগিতায় ১০ ম্যাচে ৩টি গোল করেছেন। ২০২২–২৩ মৌসুমে, তিনি বসুন্ধরা কিংস হতে শেখ জামালে যোগদান করেছেন।   প্রারম্ভিক জীবন  ওবায়দুর রহমান নবাব ১৯৯৮ সালের ১৮ই ডিসেম্বর তারিখে বাংলাদেশের  জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ         বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফেনী জেলার ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:বসুন্ধরা কিংসের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:বাংলাদেশী প্রবাসী পুরুষ ফুটবলার
থাম্ব|পিইআরএফ ৫৫৮, সম্মুখ থাম্ব|পিইআরএফ ৫৫৮, পশ্চাৎ পিইআরএফ ৫৫৮ হল প্রাচীনতম আরবি প্যাপিরাস যা মিশরের হেরাক্লিওপলিসে পাওয়া গেছে, এবং এটি ৬৪৩ সালের ইসলামী যুগের প্রাচীনতম আরবি লেখা।  এটি একটি দ্বিভাষিক আরবি- গ্রীক খণ্ড, যার মধ্যে একটি করের রসিদ রয়েছে, অথবা যেমনটি এতে বলা হয়েছে "প্রথম নির্দেশের করের অংশ হিসেবে মাগারিটে এবং আগত অন্যান্য লোকদের কাছে ভেড়া সরবরাহ সংক্রান্ত নথি।"   খননের পর, প্যাপিরাসটি অস্ট্রিয়ার আর্চডিউক রেইনার ফার্ডিনান্ড সংগ্রহ করেছিলেন, যিনি ১৮৯৯ সালে এটি অস্ট্রিয়ান জাতীয় গ্রন্থাগারে দান করেছিলেন। জাদুঘর কর্তৃপক্ষ এটিকে এরঝেরজগ রেইনার প্যাপিরাস সংগ্রহে রাখে। Donner, Fred M. (1984). "Some Early Arabic Inscriptions from Al-Ḥanākiyya, Saudi Arabia". Journal of Near Eastern Studies. 43 (3). University of Chicago Press: 181–208. doi:10.1086/373079. ISSN 1545-6978. JSTOR 544460. S2CID 161232698. এই লেখাটি ১৯৩২ সালে অ্যাডলফ গ্রোহম্যান এবং ২০০৯ সালে ডেমিরি এবং রোমার দ্বারা প্রকাশিত হয়েছিল।    বৈশিষ্ট্য    দ্ব্যর্থতা নিরসনকারী বিন্দুর প্রথম সুপ্রমাণিত ব্যবহার যা আরবি বর্ণমালার একটি অপরিহার্য বৈশিষ্ট্য হয়ে উঠে;  এটি ক্রুশের চিহ্নের পরে গ্রীক সূত্র "ইভ ওনোমাতি তোউ তেউ" (ঈশ্বরের নামে) দিয়ে শুরু হয়।  এটি ইসলামিক ক্যালেন্ডারে ( জুমাদা ১ মাসের একটি অনির্দিষ্ট দিন, ২২ বছর) এবং কপটিক ক্যালেন্ডারে (৩০ পারমুতি, প্রথম ইঙ্গিত) তারিখটি লিপিবদ্ধ করে, যা জুলিয়ান ক্যালেন্ডারে ৬৪৩ সালের এপ্রিলের ২৫ তারিখের সাথে সম্পর্কিত।।  গ্রীক ভাষায়, এটি আরবদের "মাগারিটে" বলে উল্লেখ করে। এটি একটি শব্দ যা আরবি " মুহাজির " এর সাথে সম্পর্কিত বলে মনে করা হয় যা প্রায়শই প্রাচীনতম অ-ইসলামিক উৎসগুলোতে ব্যবহৃত হয়। এটি তাদের " সারাসেন " নামেও উল্লেখ করে।   নথি  বিন্দু এবং হামজা যোগ করা হয়েছে; অন্যথায়, বানান সংশোধন করা হয়নি।    [পরম করুণাময়, অতি দয়ালু আল্লাহর নামে। এটিই আব্দিলাহ,]   [জাবিরের পুত্র এবং তার সঙ্গীরা হেরাক্লিওপলিসে (ইহনাস) জবাই করা ভেড়া নিয়েছে।]   [আপা কাইরোসের (আবু কির) দ্বিতীয় পুত্র থিওডোরাকিওস (তিদ্রাক) এর প্রতিনিধি থেকে এবং আপা কিরোসের (আবু কির) বড় ছেলে ক্রিস্টোফোরস (ইস্তুফুর) এর বিকল্প থেকে পঞ্চাশটি ভেড়া]   [তিনি তার জাহাজের নাবিকদের জন্য, তার অশ্বারোহী বাহিনী এবং তার বর্ম পরিহিত পদাতিক বাহিনীর জন্য, জবাইয়ের জন্য পনেরোটি ভেড়া দিয়েছিলেন।]   [বাইশ হিজরী সালের জুমাদা আল-উলা মাস। ইবনে হাদিদু কর্তৃক লিখিত।]   ঐতিহাসিক আগ্রহ  এই প্যাপিরাস আরবি ভাষার দুইটি অবস্থার সহবর্তী অস্তিত্বের নথিভুক্তিকরণ সম্ভব করে তোলে।  প্রকৃতপক্ষে, আবু কির নামটি, যা ধ্রুপদী আরবির সাথে সঙ্গতিপূর্ণ নয়। এই নামটি গ্রীক নাম আপা কিরোসের আরবীকরণ। পিয়েরে লার্চারের মতে, এটি কোনও পুরানো শৈলীর চিহ্ন নয় যা একটি নতুন "নব্য-আরবি" রূপের দিকে বিকশিত হয়, বরং অন্যদিকে, আবদুল-মালিকের ভাষাগত নীতির চিহ্ন যা আরবিকে দাপ্তরিক ভাষা করে তোলে ও কোরানিক ডাক্টাসকে একীভূত করার চেষ্টা করে। এটি পুরানো আরবি ধরনকে আধুনিকায়ন করে প্রচার করে। পরবর্তীতে ইবনে আবু কির একজন ভুল হিসেবে প্রমাণিত হন।    আরো দেখুন    প্রাক-ইসলামিক আরবি শিলালিপি   তথ্যসূত্র    গ্রন্থপঞ্জি    .  .   বহিঃসংযোগ    পিইআরএফ নং ৫৫৮  বিষয়শ্রেণী:ইসলামি বর্ষপঞ্জি বিষয়শ্রেণী:মুহাজির বিষয়শ্রেণী:প্রাচীন মিশরের প্যাপিরাস বিষয়শ্রেণী:৭ম শতাব্দীতে ইসলাম
নহরিন জেলা আফগানিস্তানের বাগলান প্রদেশের কেন্দ্রীয় অংশে অবস্থিত একটি জেলা। পশ্চিমে বাগলান শহর ও পুলি খুমির নামে প্রধান দুটি শহর অবস্থান করছে। জেলাটির কেন্দ্রীয় শহরের নাম হচ্ছে নহরিন। ২০০৪ সালের আদমশুমারী অনুযায়ী, জেলাটির জনসংখ্যা ছিল প্রায় ৫৭,৫০৯ জন, যার মধ্যে তাজিক ৬০%, পশতু ৩৫ এবং ৫% উজবেক বসবাস করত।  ২০০২ সালের ভূমিকম্প ২০০৫ সালের ২৫ মার্চ তারিখে, একটি বড় ভূমিকম্প নহরিন জেলায় আঘাত হানে, যার ফলে জীবনযাত্রার ব্যাপকভাবে ক্ষতিগ্রস্ত হয় এবং অবকাঠামো ও পানি সম্পদেরও ব্যাপকভাবে ক্ষতিগ্রস্ত হয়। ভূমিকম্পটির মাত্রা ছিল প্রায় ৫ দশমিক ৯ সেন্টিমিটার, ভূমিকম্পের কেন্দ্রস্থল রিখটার স্কেলে প্রায় ৩৩ কিলোমিটার গভীরে অবস্থান করেছিল। এরপর দ্বিতীয় দফায় ২০০২ সালের ১২ এপ্রিল তারিখে ভূমিকম্প আঘাত হানে। জেলাটিতে আগেরে তুলনায় আরও বেশি ক্ষতিগ্রস্ত হয়ে পড়ে বিশেষ করে নহরিন শহরের মধ্যে, এছাড়াও একই সময়ে নতুনভাবে আরো অন্যান্য গ্রাম ব্যাপকভাবে ক্ষতিগ্রস্ত হয়ে পড়ে। যদিও এই অঞ্চলের তিন বছরের ধ্বংসাত্মক খরা এর অভিজ্ঞতা ছিল।  তথ্যসূত্র  বহিঃসংযোগ  AIMS District Map  District profile by the UNHCR (9 April 2002)  বিষয়শ্রেণী:বাগলান প্রদেশের জেলা
আলেকসান্দার পাভলোভিচ (; জন্ম: ৩ মে ২০০৪) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০২৩ সালে, পাভলোভিচ জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আলেকসান্দার পাভলোভিচ ২০০৪ সালের ৩রা মে তারিখে জার্মানির মিউনিখে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা সার্বীয় বংশোদ্ভূত হওয়ায়, তিনি দ্বৈত-নাগরিকত্ব ধারণ করেন।   আন্তর্জাতিক ফুটবল  পাভলোভিচ জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২৩ সালের ১৭ই নভেম্বর তারিখে তিনি রোমানিয়া অনূর্ধ্ব-২০ দলের বিরুদ্ধে ম্যাচে জার্মানি অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২০ আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জার্মানির আন্তর্জাতিক ফুটবলার
থাম্ব|সাত মাথাবিশিষ্ট ঘোড়ার গাড়িতে সূর্যদেব সূর্যবাদ হলো হিন্দুধর্মের একটি শাখা ও সম্প্রদায়, বৈদিক ঐতিহ্য হিসেবে উদ্ভূত। সূর্য অনুসারীরা সূর্যকে সগুণ ব্রহ্ম হিসেবে পূজা করে। বর্তমানে সূর্যবাদীরা খুব ছোট সম্প্রদায়, অন্যান্য বৃহত্তর সম্প্রদায় যেমন  বৈষ্ণবধর্ম বা শৈবধর্মের তুলনায় অনেক ছোট। খ্রিস্টীয় দ্বাদশ ও ত্রয়োদশ শতাব্দীতে মুসলিম বিজয়ের কারণে সূর্যবাদের দ্রুত পতন ঘটেছিল।  ইতিহাস  ভারতে ঋগ্বেদের সময় থেকে সূর্যকে বিভিন্ন রূপে পূজা করা হয়ে আসছে। বৈদিক প্রার্থনায় গায়ত্রী মন্ত্রের আধিপত্য দ্বারা সূর্য  সম্প্রদায়ের বিশিষ্টতা ব্যাখ্যা করা হয়েছে। মহাভারত, রামায়ণ, মার্কণ্ডেয় পুরাণ এবং পঞ্চম শতাব্দীর একটি শিলালিপির মতো অনেক নথিতে এই সম্প্রদায়ের ধর্মতত্ত্ব দেখা যায়। মহাভারতে এক অনুষ্ঠানে, সকালে কক্ষ থেকে বের হওয়ার সময়, যুধিষ্ঠির আট হাজার অনুসারী সহ এক হাজার সৌরীয় ব্রাহ্মণের মুখোমুখি হন। সূর্য পূজা সূর্য সম্প্রদায়ের পুরোহিতদের বলা হত মগ, ​​ভোজক বা সাকাদ্বীপীয় ব্রাহ্মণ। সূর্য সম্প্রদায়ের মধ্যে, দেবতা সূর্য হলেন ত্রিমূর্তির অধিপতি, শাশ্বত ব্রহ্ম ও পরমাত্মা, সমস্ত প্রাণীর আত্মা, স্বয়ং অস্তিত্ব, অজাত, সমস্ত কিছুর কারণ এবং জগতের ভিত্তি। সূর্য  অনুসারীরা সূর্যকে সগুণ ব্রহ্ম হিসেবে পূজা করে।  ধর্মগ্রন্থ সৌর সম্প্রদায়ের সবচেয়ে গুরুত্বপূর্ণ গ্রন্থ হল সূর্য সংহিতা। এটির একমাত্র বিদ্যমান অনুলিপি বর্তমানে নেপালে রয়েছে এবং ৯৪১ খ্রিস্টাব্দের তারিখে বলা হয়েছে তবে এটি পুরানো বলে মনে করা হয়। গুরুত্বের আরেকটি পাঠ হল সূর্য শতকম, একশত স্তবকের সংস্কৃত কবিতা। কবিতাটি স্রাগধারা ছন্দে রচিত হয়েছিল এবং হর্ষবর্ধনের দরবারে একজন কবি ও বাণভট্টের প্রতিদ্বন্দ্বী ময়ূরভট্ট দ্বারা গৌড়ি শৈলীতে লেখা হয়েছিল। এই পাঠে সূর্যকে মোক্ষ প্রদানকারী হিসাবে জোর দেওয়া হয়েছে। সাম্বপুরাণ, সৌরিত উপপুরাণ, সম্পূর্ণরূপে সূর্যকে উৎসর্গ করা পাঠ।  তথ্যসূত্র  বিষয়শ্রেণী:হিন্দু সম্প্রদায়
এবিসি ১৯৬০ থেকে ১৯৭৭ সাল পর্যন্ত প্রকাশিত একটি ইতালীয় সাপ্তাহিক ম্যাগাজিন।   ইতিহাস  ম্যাগাজিনটি ১৯৬০ সালে মিলানে একটি সাপ্তাহিক রাজনৈতিক, সাংস্কৃতিক এবং সাহিত্য ম্যাগাজিন হিসাবে প্রতিষ্ঠিত হয়েছিল এবং এটির পরিচালনায় ছিলেন ইল জর্নোর প্রাক্তন পরিচালক গায়েতানো বালদাচ্চি।  ম্যাগাজিনের গ্রাফিক তৈরি করেছিলেন শিল্পী সিরিও মুসসো যিনি জনপ্রিয় ব্রিটিশ সংবাদপত্র দ্বারা অনুপ্রাণিত হয়ে তা তৈরি করেন। ম্যাগাজিনে প্রায়শই বিতর্কিত, উস্কানিমূলক বিষয়বস্তু থাকত। ম্যাগাজিনে ইতালো কালভিনো, লুচানো বিয়ানচার্দি, কার্লো লেভি, আলবের্তো বেভিলাকুয়া, জুসেপ্পে বের্তো, মার্কো পান্নেল্লা, জান কার্লো ফুস্কো, মার্চেল্লো মার্কেসি, কাল্লিস্ত্রো কোসুলিচ প্রভৃতিগণ লিখেছেন। ১৯৬৩ সালের জুনে এটি এবিসি দেই রাগাচ্চি নামে একটি পরিপূরক কমিকস ম্যাগাজিন চালু করে, যার ৯৭ টি সংখ্যা বের হয়েছিল এবং ১৯৬৫ সালের অক্টোবরে এর প্রকাশনা শেষ হয়।   ১৯৭০-এর দশকের দ্বিতীয়ার্ধে ম্যাগাজিনের প্রচলন হ্রাস পেতে শুরু করে, এবং ১৯৭৭ সালে পর্যন্ত আট শতাধিক ইস্যু প্রকাশিত হবার পর এবিসি বন্ধ হয়ে যায়। ১৯৮০ এবং ২০০১ সালে ম্যাগাজিনটি পুনরুত্থানের প্রচেষ্টা করা হয়েও তা স্থায়ী হয় নি।   আরো দেখুন    ইতালির পত্রিকার তালিকা   তথ্যসূত্র   বিষয়শ্রেণী:ইতালীয় ভাষার ম্যাগাজিন বিষয়শ্রেণী:ইতালিতে প্রকাশিত সাপ্তাহিক পত্রিকা বিষয়শ্রেণী:১৯৬০-এ ইতালিতে প্রতিষ্ঠিত বিষয়শ্রেণী:১৯৭৭-এ ইতালিতে বিলুপ্ত বিষয়শ্রেণী:ইতালির সাপ্তাহিক ম্যাগাজিন বিষয়শ্রেণী:১৯৬০-এ প্রতিষ্ঠিত ম্যাগাজিন
দাঁইহাট রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। দাঁইহাট রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
নেপাল-তিব্বত যুদ্ধ () বলতে ১৮৫৫ থেকে ১৮৫৬ খ্রিষ্টাব্দের মধ্যে সংগঠিত নেপাল দ্বারা তিব্বতে আক্রমণ অভিযান বোঝানো হয়ে থাকে।   প্রেক্ষাপট   ১৭৯২ খ্রিষ্টাব্দে চীন-নেপাল যুদ্ধের পরে নেপাল সরকার তিব্বতের আভ্যন্তরিণ ব্যাপারে হস্তক্ষেপ না করতে বাধ্য থাকে। এই যুদ্ধে জয়লাভের পরে চিং সাম্রাজ্য নেপালকে করদ রাজ্যে পরিণত করে, কিন্তু ঊনবিংশ শতাব্দীর মধ্যভাগে সাম্রাজ্যের বিভিন্ন স্থানে বিদ্রোহ মোকাবিলা করতে গিয়ে এই সাম্রাজ্য দুর্বল হতে শুরু করে। নেপালের প্রধানমন্ত্রী জংবাহাদুর রাণা এই সুযোগে তিব্বতের ওপর নিজেদের আধিপত্য বিস্তারের জন্য সচেষ্ট হয়ে ওঠেন। লাসা শহরে নেপালী ব্যবসায়ীদের হেনস্থা এবং কুতি অঞ্চলে সীমান্ত সমস্যাকে কারণ হিসেবে দেখিয়ে তিনি তিব্বতের নিকট ক্ষতিপূরণ ও তিব্বতের বিভিন্ন অঞ্চলের ওপ্র নেপালের দাবী জানাতে থাকেন। ১৮৫৫ খ্রিষ্টাব্দের মার্চ মাসে তিনি যুদ্ধ ঘোষণা করেন এবং ১৭ই এপ্রিলকে সমস্ত দাবী পূরণের অন্তিম সীমা হিসেবে ধার্য করেন।  যুদ্ধ ১৮৫৫ খ্রিষ্টাব্দের এপ্রিল মাসে নেপালী বাহিনী তিব্বত ও নেপালের মধ্যে অবস্থিত ওয়ালুংচুং থেকে জরের মধ্যে বিস্তৃত গুরুত্বপূর্ণ গিরিবর্ত্মগুলি অতিক্রম করে। সেনাপতি বম বাহাদুর কুঁয়ার ২৫,৭২৮ জন সৈন্য নিয়ে কেরোং, সেনাপতি ধীর শমসের ৪,৬৭৮ জন সৈন্য নিয়ে কুতি, সেনাপতি কৃষ্ণধ্বজ কুঁয়ার ২,৫০০ সৈন্য নিয়ে হুমলা ও মুস্তাং এবং সেনাপতি পৃথ্বীধ্বজ কুঁয়ার ২,০০০ সৈন্য নিয়ে ওয়ালুংচুংগোলার দিকে অগ্রসর হন। সেনাপতি সেথিয়া কাজি তিব্বতের ৫০,০০০ সৈন্যের নেতৃত্ব দেন, যার মধ্যে ৮০০০ জন সৈন্য দির্গচেতে এবং ৪০,০০০ সৈন্য টিংরি অঞ্চলে প্রতিরক্ষার জন্য অবস্থিত ছিল।  ৩রা এপ্রিল ধীর শমসের চুসান অঞ্চলে একটি ছোট তিব্বতী সেনাকে পরাজিত করে কুতি অধিকার করে সুনা বিহারের দিকে যাত্রা করেন। বম বাহাদুর কুঁয়ার বিনা প্রতিরোধে কেরোং অধিকার করে কুকুরঘাটে তিব্বতী সেনাদের পরাজিত করে জোংখা পর্যন্ত অগ্রসর হন। জোংখায় নয় দিন যুদ্ধের পর তিব্বরীরা টিংরি পর্যন্ত পশ্চাতপসারণ করেন। এরপর মে থেকে সেপ্টেম্বর মাস পর্যন্ত যুদ্ধবিরতির জন্য চেষ্টা করা হয়। এই যুদ্ধের ফলে নেপালের অর্থভাণ্ডার প্রায় নিঃশেষিত হয়ে যায় এবং নেপালের জনগণের মধ্যে এই যুদ্ধের বিরুদ্ধে বিরূপ প্রতিক্রিয়ার সৃষ্টি হয়। এই সময় তিব্বতীরা ৫ই নভেম্বর কুতি ও জংখা অঞ্চলে নতুন করে আক্রমণ শুরু করায় প্রায় ৭০০ জন নেপালী সৈন্য নিহত হন এবন বাকীরা সীমান্তে পালিয়ে যান। ডিসেম্বর মাসে আরো সৈন্য এলে ধীর শমসের পুনরায় কুতি অধিকার করে শহরটিকে অগ্নিসংযোগ করে নেপাল ফিরে যান। এই সময় নেপালী সেনাপিতি সনক সিং ক্ষেত্রী জংখা পুনরায় অধিকার করতে সক্ষম হন।  ফলশ্রুতি এই যুদ্ধের সময় তিব্বতীরা খাম্স অঞ্চলেবিদ্রোহের আশঙ্কা করছিলেন, অন্যদিকে যুদ্ধের ফলে নেপালীরা অর্থসঙ্কটের সম্মুখীন হয়। ফলে যুদ্ধের অবসানে একটি সম্মানজনক চুক্তিতে উভয় পক্ষই আগ্রহী ছিলেন। থাপাথালি চুক্তি স্বাক্ষরের সময় নেপালীরা তাদের এক কোটি নেপালী টাকার দাবীর পরিবর্তে পরিবর্তিত পরিস্থিতে বার্ষিক মাত্র দশ হাজার টাকা ক্ষতিপূরণের দাবীতে নেমে আসেন। তিব্বতীরাও লাসা শহরে নেপালীদের ব্যবসায়িক স্বার্থরক্ষা প্রতিষ্ঠান নির্মাণে সম্মতি প্রদান করেন।   তথ্যসূত্র   আরো পড়ুন  p212   বহিঃসংযোগ   History of Nepalese Army: Nepal-Tibet Wars  বিষয়শ্রেণী:তিব্বতের যুদ্ধ বিষয়শ্রেণী:নেপাল জড়িত লড়াই বিষয়শ্রেণী:নেপাল জড়িত যুদ্ধ
কথা অনকহি () হলো একটি ভারতীয় হিন্দি ভাষার টেলিভিশন ধারাবাহিক, যেটি ৫ ডিসেম্বর ২০২২ থেকে ১ ডিসেম্বর ২০২৩ পর্যন্ত সনি এন্টারটেইনমেন্ট টেলিভিশনে সম্প্রচারিত হয়েছে। আরব্য রজনী থেকে অনুপ্রাণিত হয়ে নির্মিত এই ধারাবাহিকটিতে প্রধান ভূমিকায় অভিনয় করেছেন আদনান খান এবং অদিতি শর্মা।   অভিনয়শিল্পী   আদনান খান  অদিতি শর্মা   তথ্যসূত্ৰ    বহিঃসংযোগ     সনি লিভ-এ কথা অনকহি  বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক বিষয়শ্রেণী:সনি এন্টারটেনমেন্ট টেলিভিশনের মৌলিক অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
বল নদী বাংলাদেশের নেত্রকোনা জেলায় অবস্থিত অন্যতম নদী। নদীটির দৈর্ঘ্য ১৫ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬১। স্থানীয় ভাবে এটিকে অনেকেই বালুচ নদী নামে ডাকেন। বল নদী কংস নদী-প্রবাহের অংশ।   প্রবাহ  thumb|বড় বাট্টা বাজারের পাশে বল নদীর ছবি , দূর্গাপুর, নেত্রকোণা বল নদী আগিয়া ইউনিয়নের ধলা বিলে উৎপত্তি হয়ে মেঘ শিমুল গ্রামের ভেতর দিয়ে প্রবাহিত হয়েছে। অতপর নদীটি দূর্গাপুর উপজেলার কেট্রা বাজারের পাশ দিয়ে নেত্রকোণা সদর উপজেলার কংস নদীতে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বহিঃসংযোগ  বিষয়শ্রেণী:নেত্রকোণা জেলার নদী বিষয়শ্রেণী:পূর্বধলা উপজেলা